Carica **Katarina I.** vladar cijele Rusije
**Katarina I.** (Jakobstadt, Litva, 15.4. 1684. - Sankt Peterburg, 17.5. 1727.), carica Rusije od 1725. godine.

Ruska Kleopatra
---------------

Otac buduće carice je bio litvanski kmet Samuilo Skavronski. Zahvaljujući svojoj ljepoti Katarina napušta kmetski stalež i udaje se za pripadnika švedske konjaničke jedinice. Tijekom Švedsko-ruskog rata 25. kolovoza 1702. godine grad Marienburg u kojemu je živjela pada u ruske ruke, a njen muž najvjerojatnije gine. Po tipičnom tadašnjem običaju grad je bio prepušten na milost i nemilost vojnika tijekom tri dana. Po završetku toga perioda ruski feldmaršal Šeremetov koji tada ima 50 godina je trebao među predstavljenim ženama izabrati svoj ratni trofej. Izbor je pao na **Katarinu** koju potom vodi s sobom. Kako mu je ubrzo dosadila on ju šalje knezu Menšikovu, bliskom prijatelju Petra Velikog, čija postaje ljubavnica. U tom kućanstvu ju zamjećuje sam car koji ju potom odvodi u svoju palaču.

Supruga cara
------------

Kako se Petar bio duboko emotivno vezao za **Katarinu** on ju 1705. godine preobraća na pravoslavnu vjeru što biva prva stepenica prema vjenčanju. Tijekom sljedećih 6 godina još uvijek vanbračne veze buduća carica će roditi dvije kćerke Anu i Elizabetu čiji potomci će vladati carstvom sve do njegovog kraja. Imajući tada već dvoje djece i upitno potencijalno nasljeđivanje prestolonasljednika Alekseja, Petar je odlučio ozakoniti vezu vjenčanjem u veljači 1712. godine. Tijekom braka rodit će se još petoro djece, ali u čudnom obratu sudbine preživjeti će do punoljetnosti samo vanbračna. Ta loša sreća oko zaključenja braka će se nastaviti tako da će Rusija morati zaključiti katastrofalni mir s Turskom jer su se **Katarina** i Petar našli nakon poraza u neprijateljskom okruženju bez šanse za spas.

Carica
------

Iz razloga nikada objašnjenih 1724. godine car Petar Veliki je okrunio svoju suprugu za caricu i suvladara. Tu odluku nije bio promjenio niti veliki skandal koji izbija iste godine s caricom u njegovom središtu. Sudbina te krunidbe postaje slična sudbini vjenčanja pošto ubrzanom ritmom dolazi do općeg pogoršanja careva zdravlja. Da bi mu se spasio život u ljeto je bila izvedena operacija s navodnim uspjehom. Bez obzira na to u siječnju 1725. njegovo zdravlje se ponovno naglo pogoršava. Na dan smrti 8. veljače 1725. kada su svi očekivali da proglasi svoga nasljednika Petar Veliki poziva svoju kćer Anu. U doba kada je trebao reći ime nasljednika pred svjedocima on je izgubio glas i nedugo potom umro.
Po tadašnjem običaju carev nasljednika je bio njegov unuk Petar sin princa Alekseja, ali uz pomoć dvorske garde i dijela plemićkih krugova oko kneza Menšikova **Katarina** vrši državni udar i preuzima vlast. Cijena za to preuzimanje vlasti ubrzo postaje njeno prepuštanje plemićima u Vrhovnom tajnom savjetu pod rukovodstvom kneza Menšikova.

Bez obzira na to u njenom kratkom periodu vlasti carica je postala omiljena u narodu zbog svojih poklona vojnicima ili siromašnim stanovnicima zemlje ( čiji zahtjevi su došli do nje). S druge strane ona živi u luksuzu uživajući u neprekidnim zabavama što joj je na kraju postalo prenaporno po zdravlje. **Katarina I.** umire u svojoj 43 godini života 17. svibanj 1727.

|  |  |  |
| --- | --- | --- |
| Prethodnik: | **Car Rusije** | Nasljednik: |
| **Petar Veliki** | **Petar II.** |

| * p
* r
* u
Ruski vladari |
| --- |
| Legendarni kneževi | Knez Vandal • Burivoj • Gostomisl | Grb RusijeGrb Rusije |
| Vladari Novgorodske kneževine (862–882) | Rjurik • Oleg Vešti |
| Veliki kneževi Kijeva (882–1169) | Askoljd i Dir • Oleg Vešti • Igor Rjurikovič • Svjatoslav I Kijevski • Jaropolk I Kijevski • Vladimir I Veliki • Svjatopolk I Kijevski • Jaroslav Mudri • Izjaslav I Jaroslavič • Vseslav od Polocka • Svjatoslav II Jaroslavič • Vsevolod I Jaroslavič • Svjatopolk Izjaslavič • Vladimir Monomah • Mistislav I Veliki • Jaropolk Vladmirovič • Vjačeslav I od Kijeva • Vsevolod II Kijevski • Igor II Kijevski • Izjaslav II Kijevski • Jurij Dolgoruki • Rostislav I Kijevski • Izjaslav III Kijevski • Vladimir Mstislavič • Mstislav Izjaslavič |
| Veliki kneževi Vladimira (1169–1272) | Andrej Bogoljubski • Vsevold III • Jurij II od Vladimira • Konstantin Rostovski • Jaroslav II od Vladimira • Aleksandar Nevski • Jaroslav III Tverski |
| Veliki kneževi Moskve (1272–1547) | Danil Moskovski • Jurij Danilovič • Ivan I • Simeon Ivanovič • Ivan II Ivanovič • Dmitrij Donski • Vasilij I Dmitrijevič • Vasilij II Slepi • Jurij II • Vasilij Jurjevič • Dimitrije Jurjevič • Ivan III Vasiljevič • Vasilij III Ivanovič • Ivan IV Grozni |
| Carevi Rusije (1547–1721) | Ivan IV Grozni • Simeon Bekbulatovič • Fjodor I Zvonar • Boris Godunov (*regent*) • Irina Fjodorovna Godunova • Fjodor II Borisovič • Lažni Dimitrije (*prevarant koji tvrdi da je Carević Dimitrije*) • Vasilij IV • Vladislav IV Vasa • *Dmitrij Požarski* i *Kuzma Minjin* • Mihail I Fjodorovič • Aleksej I Mihajlovič • Fjodor III Aleksejevič • *Sofija Aleksejevna* • Ivan V Aleksejevič • Petar Veliki |
| Imperatori Sveruski (1721–1917) | Petar Veliki • Katarina I Aleksejevna • Petar II Aleksejevič • Ana I Ivanovna • Ivan VI Antonovič • Jelisaveta I Petrovna • Petar III Fjodorovič • Katarina Velika • Pavle I Petrovič • Aleksandar I Pavlovič • Nikolaj I Pavlovič • Aleksandar II Nikolajevič • Aleksandar III Aleksandrovič • Nikolaj II Aleksandrovič |
| *Titularni Sveruski imperatori u egzilu* | Mihail Aleksandrovič • Kiril I |

Eksterni linkovi
----------------

***Katarina I. carica Rusije*** na Wikimedijinoj ostavi